ไฟแนนเชียลไดเจสต์
IEC กำหนดขายหุ้นเพิ่มทุน 4-10 มิ.ย.
26 เม.ย. 2556

IEC กำหนดขายหุ้นเพิ่มทุน 4-10 มิ.ย.
บริษัท อินเตอร์แนชั่นเนิล เอนจีเนียริง (IEC) แจ้งกำหนดวันจองซื้อและชำระค่าหุ้นสามัญเพิ่มทุนใหม่ให้แก่ผู้ถือหุ้นเดิมจำนวน 23,009,772,580 หุ้น อัตราส่วน 3 หุ้นเดิมต่อ 1 หุ้นใหม่ ราคาจองซื้อหุ้นละ 0.0225 บาท ในวันที่ 4-10 มิ.ย. 2556 กำหนดวันปิดสมุดทะเบียนเพื่อรวบรวมรายชื่อผู้ถือหุ้นที่ได้สิทธิจองซื้อในวันที่ 21 พ.ค. 2556
กลต.พักงานมาร์เก็ตติง บล.เคทีซีมิโก้
สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) สั่งพักการปฏิบัติหน้าที่ผู้แนะนำการลงทุนด้านตลาดทุนของ น.ส.จิรัฏฐยา ไวโรจนกิจ ขณะกระทำผิดสังกัดบริษัทหลักทรัพย์ (บล.) เคทีซีมิโก้ เป็นเวลา 5 เดือน หลังรับมอบหมายจากลูกค้าให้ตัดสินใจซื้อขายหลักทรัพย์แทน โดยทำรายการในปริมาณมากและต่อเนื่อง 
นอกจากนี้ ตรวจสอบเทปบันทึกการสนทนา พบว่า น.ส.จิรัฏฐยา รับคำสั่งซื้อขายหลักทรัพย์จากบุตรของลูกค้าอีกรายหนึ่ง โดยไม่มีการมอบอำนาจเป็นลายลักษณ์อักษร และไม่บันทึกการรับคำสั่งซื้อขายของลูกค้าให้ครบ 
ซึ่งน.ส.จิรัฏฐยายอมรับว่า ได้รับคำสั่งซื้อขายหลักทรัพย์จากบุตรของลูกค้ารายนี้มาโดยตลอด และบางครั้งรับคำสั่งทางโทรศัพท์มือถือต. จึงสั่งพักการปฏิบัติหน้าที่ผู้แนะนำการลงทุนด้านตลาดทุนรายนางสาวจิรัฏฐยาเป็นเวลา 5 เดือน แต่เมื่อคำนึงถึงกรณีที่นางสาวจิรัฏฐยามิได้ปฏิบัติหน้าที่เป็นผู้แนะนำการลงทุน 2 เดือน 12 วัน (นางสาวจิรัฏฐยาถูก บล. เคที ซีมิโก้ พักการปฏิบัติหน้าที่ผู้แนะนำการลงทุน แต่ระหว่างนั้นนางสาวจิรัฏฐยาได้ปฏิบัติหน้าที่ผู้แนะนำการลงทุนโดยเป็นตัวแทนขายหรือรับซื้อคืนหน่วยลงทุนของบริษัทอื่น) จึงคงเหลือเวลาพักการปฏิบัติหน้าที่ของนางสาวจิรัฏฐยาตามคำสั่งของ ก.ล.ต. อีกเป็นเวลา 2 เดือน 18 วัน ตั้งแต่วันที่ 25 เมษายน 2556 
ธนชาตขายกองตราสารหนี้ชู 3% ต่อปี
บริษัทหลักทรัพย์จัดการกองทุน ธนชาต จะเสนอขายกองทุนเปิดธนชาต Fixed Income 6M26 (TFI6M26) ลงทุนตราสารหนี้ทั้งในและต่างประเทศ ระยะเวลาลงทุนประมาณ 6 เดือน ผลตอบแทนประมาณ 3% ต่อปี เสนอขายครั้งเดียวตั้งแต่วันนี้-29 เม.ย. 2556